खेलाडी राष्ट्रका गहना : गृहमन्त्री खाण
गृहमन्त्री बालकृष्ण खाणले खेलाडीहरु राष्ट्रका गहना भएको बताउनुभएको छ । गृहमन्त्री खाणले खेलाडीको प्रोत्साह र खेल क्षेत्रको विकासका लागि सरकार प्रतिबद्ध रहेको पनि बताउनुभयो ।
श्यामशङ्कर पाण्डेलुम्बिनी, कात्तिक ४ गते । गृहमन्त्री बालकृष्ण खाणले खेलाडीहरु राष्ट्रका गहना भएको बताउनुभएको छ । गृहमन्त्री खाणले खेलाडीको प्रोत्साहन र खेल क्षेत्रको विकासका लागि सरकार प्रतिबद्ध रहेको बताउनुभयो । नेपाली कांग्रेसका केन्द्रीय सदस्य एवम् पाँचदलीय गठबन्धनको तर्फबाट रुपन्देही क्षेत्र नं ३ का प्रतिनिधिसभा उम्मेदवार रहनुुभएका उहाँले खेलले व्यक्तिलाई अनुुशासित र स्वास्थ्य बनाउने मात्र नभै देशलाई चिनाउने काम गरेको बताउनुभयो ।उहाँले भन्नुभयो, ‘‘खेल क्षेत्रको विकासबाट मुलुकको समग्र विकास गर्न सकिन्छ । पाँचदलीय गठबन्धन पनि खेल क्षेत्रको विकासमा प्रतिबद्ध छ ।,’’ नेकपा एकीकृत समाजवादीको भ्रातृ सङ्गठन युवा सङ्घ नेपाल सिद्धार्थनगरले भैरहवामा आयोजना गरेको कार्यक्रममा मन्त्री खाणले भन्नुभयो ।निर्वाचनपछि पनि पाँचदलीय गठबन्धनको सरकार बन्ने दाबी गर्नुहुँदै उहाँले त्यसबेला खेलकुदमन्त्री खेल क्षेत्र बुुझेको, खेल र खेलाडीलाई माया गर्ने व्यक्तिलाई मन्त्री बनाउन आफूले अधिकतम प्रयास गर्ने प्रतिबद्धता दोहोर्याउनुभयो । ‘‘पाँचदलीय गठबन्धनको सरकारले खेल र खेलाडीको सम्मान गर्छ,’’ उहाँले भन्नुभयो, ‘‘निर्वाचनपछि पनि पाँचदलीय गठबन्दनकै सरकार बन्छ । त्यसपछि खेलाडी, खेल क्षेत्र बुुझेका व्यक्तिहरुसँग बसेर छलफल गरी खेल क्षेत्र र खेलाडीको विकासका लागि दीर्घकालीन योजना बनाउला ।’’